OpenLLM-France/wikimedia huggingface dataset:
# Morven (Carolina del Nord)

Morven és una població dels Estats Units a l'estat de Carolina del Nord. Segons el cens del 2000 tenia 579 habitants.

## Demografia

Segons el cens del 2000, Morven tenia 579 habitants, 207 habitatges i 148 famílies. La densitat de població era de 207 habitants per km².
Dels 207 habitatges en un 37,7% hi vivien nens de menys de 18 anys, en un 35,7% hi vivien parelles casades, en un 30,4% dones solteres, i en un 28,5% no eren unitats familiars. En el 25,1% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,37.
Per edats la població es repartia de la següent manera: un 34% tenia menys de 18 anys, un 9,2% entre 18 i 24, un 26,1% entre 25 i 44, un 18% de 45 a 60 i un 12,8% 65 anys o més.
L'edat mediana era de 30 anys. Per cada 100 dones de 18 o més anys hi havia 69 homes.
La renda mediana per habitatge era de 23.333 $ i la renda mediana per família de 30.000 $. Els homes tenien una renda mediana de 27.000 $ mentre que les dones 17.344 $. La renda per capita de la població era de 9.923 $. Entorn del 24,2% de les famílies i el 24,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Morven». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Morven». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Zoltán Horváth

Zoltán Horváth (Balatonfüred, 12 de març de 1937) és un tirador d'esgrima hongarès, ja retirat, especialista en sabre, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on disputà dues proves del programa d'esgrima. Guanyà la medalla d'or en la competició de sabre per equips i la de plata en la de sabre individual. Quatre anys més tard, als Jocs de Tòquio, fou cinquè en la competició de sabre per equips.
En el seu palmarès també destaquen nou medalles al Campionat del Món d'esgrima, quatre d'or, dues de plata i tres de bronze, entre les edicions de 1957 i 1966.

## Referències

* 1 2 «Olympedia – Zoltan Horvath». [Consulta: 24 novembre 2023].
* ↑ Pyramid, A. W. E. «Magyar Olimpiai Bizottság» (en hongarès). [Consulta: 24 novembre 2023].
# New Straitsville

New Straitsville és una població dels Estats Units a l'estat d'Ohio. Segons el cens del 2000 tenia 774 habitants.

## Demografia

Segons el cens del 2000, New Straitsville tenia 774 habitants, 312 habitatges, i 210 famílies. La densitat de població era de 228,1 habitants per km².
Dels 312 habitatges en un 30,4% hi vivien nens de menys de 18 anys, en un 49% hi vivien parelles casades, en un 13,1% dones solteres, i en un 32,4% no eren unitats familiars. En el 27,6% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3.
Per edats la població es repartia de la següent manera: un 26,5% tenia menys de 18 anys, un 9,3% entre 18 i 24, un 27,4% entre 25 i 44, un 22,1% de 45 a 60 i un 14,7% 65 anys o més.
L'edat mediana era de 37 anys. Per cada 100 dones de 18 o més anys hi havia 92,9 homes.
La renda mediana per habitatge era de 27.557 $ i la renda mediana per família de 31.827 $. Els homes tenien una renda mediana de 30.227 $ mentre que les dones 19.750 $. La renda per capita de la població era de 15.333 $. Aproximadament el 13,8% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Straitsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- New Straitsville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Mount Holly (Carolina del Nord)

Mount Holly és una població del Comtat de Gaston (Carolina del Nord) als Estats Units d'Amèrica.

## Demografia

Segons el cens dels Estats Units del 2008 tenia 10.081 habitants. Segons el cens del 2000, Mount Holly tenia 9.618 habitants, 4.028 habitatges i 2.658 famílies. La densitat de població era de 477,3 habitants per km².
Dels 4.028 habitatges en un 29,5% hi vivien nens de menys de 18 anys, en un 47,1% hi vivien parelles casades, en un 14% dones solteres, i en un 34% no eren unitats familiars. En el 27,9% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,4% tenia menys de 18 anys, un 8,4% entre 18 i 24, un 34,3% entre 25 i 44, un 20,6% de 45 a 60 i un 13,3% 65 anys o més.
L'edat mediana era de 35 anys. Per cada 100 dones de 18 o més anys hi havia 88,4 homes.
La renda mediana per habitatge era de 39.459 $ i la renda mediana per família de 46.295 $. Els homes tenien una renda mediana de 32.128 $ mentre que les dones 23.965 $. La renda per capita de la població era de 20.161 $. Entorn del 8,2% de les famílies i el 10,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Holly». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mount Holly». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Te (kana)

En l'escriptura japonesa, els caràcters て (hiragana) i テ (katakana) són dues mores o kanes, que ocupen la 19a posició en el sistema modern d'ordenació alfabètica gojūon (五十音), entre つ i と; i el 35è en el poema iroha, entre l'え i l'あ. En la taula a la dreta, que segueix l'ordre gojūon (per columnes, i de dreta a esquerra), es troba en la quarta columna (た行,«columna TA») i la quarta fila (え段,«fila E»). En fonologia, una mora és la unitat superior al segment i inferior a la síl·laba.
Tant て com テ provenen del kanji 天. Poden dur l'accent dakuten: で, デ. Existeix una versió hentaigana de て, que prové del kanji 帝.

## Romanització

Segons els sistemes de romanització Hepburn modificat, Kunrei-shiki i Nihon-shiki:
* て, テ es romanitzen com a«te».
* で, デ es romanitzen com a«de».

## Escriptura

* El caràcter て s'escriu amb un traç, que consisteix en una línia horitzontal encara que lleugerament ascendent seguida d'una corba en forma de C.
* El caràcter テ s'escriu amb tres traços:
* Traç horitzontal.
* Traç horitzontal a sota del primer.
* Traç corb que comença en la part mitjana del segon i es corba cap avall a l'esquerra.
* Els caràcters テ i デ poden anar acompanyats de la versió petita del caràcter イ (ィ) o dels caràcters amb y (ャ, ュ, ョ) per formar les síl·labes ti, di, tya, …, dyo per transcriure paraules preses d'altres idiomes. Per exemple, デュアル (dyuaru, transcripció de l'anglès dual, que es pronuncia diúal)

## Altres representacions

て / テ in braille japonès: :
| て / テ te | で / デ de | てい / テー tē/tei | でい / デー dē/dei |
* Alfabet fonètic: 「手紙のテ」 (»el te de tegami», on tegami vol dir carta)
* Codi Morse: ・－・－－

## Referències

* ↑ Bernabé, Marc. Japonès en vinyetes. Norma editorail, maig del 2005, p. 17-19 i 26-28. ISBN 84-9814-162-1.
* ↑ Gilhooly, Helen. Beginner's Japanese Script (en anglès). Teach Yourself, 2003. ISBN 978-0-340-86024-3.
* ↑ «mora». Gran Enciclopèdia Catalana. Barcelona: Grup Enciclopèdia Catalana.
* ↑ «Romanization of Japanese Kana – Modified Hepburn System» (pdf) (en anglès) p. 2. Government Digital Service (GDS) – The National Archives (Regne Unit), 01-10-2016.
* ↑ «Japanese Braille» (en anglès). Accessible Japan, 12-10-2015. [Consulta: 4 febrer 2024].
* ↑ Ohta, Satoru. «The Earliest Japanese Telecommunication Technology» (en anglès). IEEE Conference Publication. Institute of Electrical and Electronics Engineers (IEEE), 01-08-2017. DOI: 10.1109/histelcon.2017.8535723. [Consulta: 4 febrer 2024].

## Bibliografia

* López i Vidal, Lluc López i. L'escriptura japonesa. Editorial UOC, 2008. ISBN 978-84-9788-772-4.
* Nolla i Cabellos, Albert. L'escriptura en kanji (pdf). Barcelona: Universitat Oberta de Catalunya, p. 40.
# Barney (Dakota del Nord)

Barney és una població dels Estats Units a l'estat de Dakota del Nord. Segons el cens del 2000 tenia 69 habitants.

## Demografia

Segons el cens del 2000, Barney tenia 69 habitants, 25 habitatges, i 17 famílies. La densitat de població era de 166,5 hab./km².
Dels 25 habitatges en un 36% hi vivien nens de menys de 18 anys, en un 56% hi vivien parelles casades, en un 8% dones solteres, i en un 32% no eren unitats familiars. En el 16% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,35.
Per edats la població es repartia de la següent manera: un 33,3% tenia menys de 18 anys, un 7,2% entre 18 i 24, un 21,7% entre 25 i 44, un 26,1% de 45 a 60 i un 11,6% 65 anys o més.
L'edat mediana era de 36 anys. Per cada 100 dones de 18 o més anys hi havia 91,7 homes.
La renda mediana per habitatge era de 36.875 $ i la renda mediana per família de 46.667 $. Els homes tenien una renda mediana de 34.375 $ mentre que les dones 19.375 $. La renda per capita de la població era de 14.079 $. Cap de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Barney». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Barney». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Lliga de Guinea Bissau de futbol

La lliga de Guinea Bissau de futbol (Campeonato Nacional da Guiné-Bissau) és la màxima competició futbolística de Guinea Bissau. Fou creada l'any 1975.

## Clubs participants temporada 2016

* CF Os Balantas (Mansôa)
* Cuntum FC (Cuntum)
* Estrela de Cantanhez FC (Cubucaré)
* FC Canchungo (Canchungo)
* Lagartos FC (Bambadinca)
* Mavegro FC (Bissau)
* Nuno Tristão FC (Bula)
* Pelundo FC (Pelundo)
* SC Portos de Bissau (Bissau)
* Sport Bissau e Benfica (Bissau)
* Sporting Clube de Bafatá (Bafatá)
* Sporting Clube de Bissau (Bissau)
* Tigres de Fronteira (São Domingos)
* União Desportiva Internacional (Bissau)

## Historial

Font:
* 1975: Clube de Futebol Os Balantas (1)
* 1976: UD Internacional Bissau (1)
* 1977: Sport Bissau e Benfica (1)
* 1978: Sport Bissau e Benfica (2)
* 1979: títol no atorgat
* 1980: Sport Bissau e Benfica (3)
* 1981: Sport Bissau e Benfica (4)
* 1982: Sport Bissau e Benfica (5)
* 1983: Sporting Clube de Bissau (1)
* 1984: Sporting Clube de Bissau (2)
* 1985: UD Internacional Bissau (2)
* 1986: Sporting Clube de Bissau (3)
* 1987: Sporting Clube de Bafatá (1)
* 1988: Sport Bissau e Benfica (6)
* 1989: Sport Bissau e Benfica (7)
* 1990: Sport Bissau e Benfica (8)
* 1991: Sporting Clube de Bissau (4)
* 1992: Sporting Clube de Bissau (5)
* 1993: Sport Portos de Bissau (1)
* 1994: Sporting Clube de Bissau (6)
* 1995: títol no atorgat
* 1996: ADR Mansabá (1)
* 1997: Sporting Clube de Bissau (7)
* 1998: Sporting Clube de Bissau (8)
* 1999: no es disputà
* 2000: Sporting Clube de Bissau (9)
* 2001: no es disputà
* 2002: Sporting Clube de Bissau (10)
* 2003: UD Internacional Bissau (3)
* 2004: Sporting Clube de Bissau (11)
* 2005: Sporting Clube de Bissau (12)
* 2006: Clube de Futebol Os Balantas (2)
* 2007: Sporting Clube de Bissau (13)
* 2008: Sporting Clube de Bafatá (2)
* 2009: Clube de Futebol Os Balantas (3)
* 2010: Sport Bissau e Benfica (9)
* 2011: Atlético Clube de Bissorã (1)
* 2012: no es disputà per problemes financers
* 2013: Clube de Futebol Os Balantas (4)
* 2014: Nuno Tristão FC (1)
* 2015: Sport Bissau e Benfica (10)
* 2016: abandonat per problemes financers
* 2016-17: Sport Bissau e Benfica (11)
* 2017-18: Sport Bissau e Benfica (12)
* 2018-19: UD Internacional Bissau (4)
* 2019-20: Cancel·lat
* 2020-21: Sporting Clube de Bissau (14)
* 2021-22: Sport Bissau e Benfica (13)
* 2022-23: FC Canchungo (1)

## Referències

* ↑ «Guinea Bissau - List of Champions». RSSSF. [Consulta: 16 agost 2019].
* ↑ «Guinea Bissau 2019/20». rsssf.

## Enllaços externs

* RSSSF
# Benedict (Dakota del Nord)

Benedict és una població dels Estats Units a l'estat de Dakota del Nord. Segons el cens del 2000 tenia 53 habitants.

## Demografia

Segons el cens del 2000, Benedict tenia 53 habitants, 22 habitatges, i 13 famílies. La densitat de població era de 81,9 hab./km².
Dels 22 habitatges en un 27,3% hi vivien nens de menys de 18 anys, en un 59,1% hi vivien parelles casades, en un 4,5% dones solteres, i en un 36,4% no eren unitats familiars. En el 27,3% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,79.
Per edats la població es repartia de la següent manera: un 18,9% tenia menys de 18 anys, un 5,7% entre 18 i 24, un 22,6% entre 25 i 44, un 20,8% de 45 a 60 i un 32,1% 65 anys o més.
L'edat mediana era de 46 anys. Per cada 100 dones de 18 o més anys hi havia 104,8 homes.
La renda mediana per habitatge era de 32.188 $ i la renda mediana per família de 10.625 $. Els homes tenien una renda mediana de 36.250 $ mentre que les dones 16.250 $. La renda per capita de la població era de 22.303 $. Entorn del 40% de les famílies i el 21,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Benedict». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- Benedict». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Dada

Una dada és una representació simbòlica (numèrica, alfabètica, etc.) d'una entitat. La dada no té valor semàntic (sentit) en si mateix, però convenientment tractada (processada) es pot emprar en la realització de càlculs o presa de decisions. És d'ocupació molt comuna en l'àmbit informàtic.
En programació una dada és l'expressió general que descriu les característiques de les entitats sobre les quals opera un algorisme.
En estadística les dades són valors de les variables qualitatives o quantitatives, que pertanyent a un conjunt d'objectes. Exemples d'objectes són persones, mostres biològiques o les visites als serveis d'urgències (cada visita d'un malalt és una objecte).

## Humanitats

En humanitats, específicament en l'àmbit de les Ciències de la informació i de la Biblioteconomia, es considera que una dada és una expressió mínima de contingut sobre un tema. Exemples de dades són: l'altura d'una muntanya, la data de naixement d'un personatge històric, el pes específic d'una substància, el nombre d'habitants d'un país, etc. La informació representa un conjunt de dades relacionades que constitueixen una estructura de major complexitat (per exemple, un capítol d'un llibre de ciències).

## Definició lingüística

1 f. [LC] [MT] En una investigació matemàtica, element conegut a partir del qual han de deduir-se els elements desconeguts. Les dades d’un problema.
2 f. [FS] Quelcom donat o admès, allò sobre què és fundat un argument, una inferència, un sistema. Les dades de l’experiència.
3 f. [LC] [AD] per ext. Omplir un formulari amb les dades personals.
4 f. [IN] [LC] [EL] Representació convencional de la informació perquè pugui ésser tractada en un procés informàtic o en un sistema automàtic en general.

## Vegeu també

* GIGO
* Arqueologia digital
* Anàlisi combinatòria de dades
* Jerarquia del coneixement
Viccionari
* ↑ «Diccionari de la llengua catalana». [Consulta: 16 març 2025].
# Ratpenades

Ratpenades és un grup català de punk rock rural format a Ponent. El trio aporta ritmes ràpids en què fonen les tres veus en una explosió de sonoritats punk amb una energètica posada en escena on hi tenen cabuda zombis, monstres, circ i planxes de surf.

## Membres

* Karol «Krol»: guitarra i veu
* Virgínia Borràs «Virgi Energy»: baix i veu
* Vero Rosinach: bateria veu

## Discografia

* Pam! Punk! Boom! Lab! (Kasba Music, 2024)

## Referències

* ↑ Rodríguez García, Andrés. «Ratpenades fan doblet a Euskadi amb el seu disc a punt de veure la llum». La Manyana, 10-05-2024. [Consulta: 25 maig 2024].
* ↑ «Estrenamos «Atracament» de Ratpenades» (en castellà). Ruta 66, 13-03-2024. [Consulta: 25 maig 2024].
* ↑ «Estrenamos 'Not surf', el nuevo vídeo de Ratpenades» (en castellà). Rockzone, 23-05-2024. [Consulta: 25 maig 2024].
* ↑ Fon, Jordian. «Ratpenades, entrevista en Mondo Sonoro (2024)» (en castellà). Mondo Sonoro, 30-06-2024. [Consulta: 24 juliol 2024].
* ↑ Núñez, Sergi. «Les bandes ens ajudem molt entre nosaltres». Enderrock.cat, 29-05-2024. [Consulta: 30 maig 2024].
* ↑ «Estrenamos “Zombie catxonda” de la banda punk Ratpenades» (en castellà). Mondo Sonoro, 18-04-2024. [Consulta: 25 maig 2024].
# North Madison

North Madison és una concentració de població designada pel cens dels Estats Units a l'estat d'Ohio. Segons el cens del 2000 tenia 8.451 habitants.

## Demografia

Segons el cens del 2000, North Madison tenia 8.451 habitants, 3.077 habitatges, i 2.316 famílies. La densitat de població era de 813,7 habitants per km².
Dels 3.077 habitatges en un 39,1% hi vivien nens de menys de 18 anys, en un 60,1% hi vivien parelles casades, en un 10,5% dones solteres, i en un 24,7% no eren unitats familiars. En el 19,7% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,15.
Per edats la població es repartia de la següent manera: un 29,3% tenia menys de 18 anys, un 7,1% entre 18 i 24, un 33% entre 25 i 44, un 21,2% de 45 a 60 i un 9,4% 65 anys o més.
L'edat mediana era de 34 anys. Per cada 100 dones de 18 o més anys hi havia 94,3 homes.
La renda mediana per habitatge era de 44.535 $ i la renda mediana per família de 48.709 $. Els homes tenien una renda mediana de 40.207 $ mentre que les dones 23.689 $. La renda per capita de la població era de 18.473 $. Aproximadament el 4,8% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Madison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- North Madison». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Àcid sulfhídric

Àcid sulfhídric és el nom de les dissolucions aquoses del sulfur d’hidrogen H$_2$S, les quals tenen propietats àcides. Aquestes dissolucions són tòxiques. Tenen aplicació com a agent precipitant de cations d’abast molt general. Se simbolitzen com H$_2$S(aq).
En dissolució aquosa el sulfur d'hidrogen reacciona amb l'aigua segons la teoria àcid-base de Brønsted-Lowry i s'estableixen els següents equilibris amb formació dels anions hidrogensulfur HS$^–$ i sulfur S$^{2–}$ i el catió oxoni H$_3$O$^+$ característic de les dissolucions d'àcids:${\ce {H2S(g) + H2O(l) <=> HS^{-}(aq) + H3O+(aq)}}$${\ce {HS^{-}(aq) + H2O(l) <=> S^{2-}(aq) + H3O+(aq)}}$El primer equilibri és el més desplaçat cap a la dreta i té un pK$_{a1}$ = 7 (constant d'equilibri K$_{a1}$ = 10$^{–7}$), superior als corresponents als àcids selenhídric (3,73) i tel·luhídric (2,64), que són els hidràcids dels elements del mateix grup de la taula periòdica. Aquest valor indica que l'àcid sulfhídric és un àcid més feble que els altres dos, cosa que és deguda al fet que l'anió HS$^–$ té un radi iònic menor que els de l'anió HSe$^–$ i inferior al del HTe$^–$. En davallar a la taula periòdica els àtoms augmenten el seu volum a causa de l'augment de capes d'electrons, i la força que cal rompre per separar els ions és la força de Coulomb que és inversament proporcional a la separació entre els nuclis dels ions. Pel segon equilibri pK$_{a2}$ = 15 (constant d'equilibri K$_{a2}$ = 10$^{–15}$), per tant, molt menys desplaçat cap a la formació de Se$^{2–}$.

## Referències

* 1 2 «àcid sulfhídric». Gran Enciclopèdia Catalana. Barcelona: Grup Enciclopèdia Catalana. [Consulta: 8 abril 2024].
* 1 2 Oroz Funes, J. Química. Madrid: SM, 1987. ISBN 843480798X.
* 1 2 3 William M. Haynes. CRC handbook of chemistry and physics (en anglès). 93rd edition. Boca Raton, FL: CRC Press, 2016. ISBN 978-1-4398-8050-0.
# Roberto Tozzi

Roberto Tozzi (Roma, 17 de desembre de 1958) és un atleta italià, ja retirat, especialista en els 400 metres, que va competir durant les dècades de 1970 i 1980.
El 1980 va prendre part en els Jocs Olímpics d'Estiu de Moscou, on va disputar dues proves del programa d'atletisme. En els 4×400 metres, formant equip amb Stefano Malinverni, Mauro Zuliani i Pietro Mennea, va guanyar la medalla de bronze, mentre en els 400 metres quedà eliminat en sèries. Quatre anys més tard, als Jocs de Los Angeles, fou cinquè en els 4×400 metres.
En el seu palmarès també destaca una medalla d'or en els 400 metres del Campionat d'Europa júnior de 1977, una de plata en la mateixa distància al Campionat d'Europa d'atletisme en pista coberta de 1984 i una de bronze en els 4x400 metres als Jocs del Mediterrani de 1979 i a les Universíades del mateix any.

## Millors marques

* 200 metres. 21.15" (1981)
* 400 metres. 46.03" (1984)

## Referències

* 1 2 «Olympedia – Roberto Tozzi». [Consulta: 6 juliol 2024].
* ↑ «Roberto TOZZI | Profile | World Athletics». [Consulta: 6 juliol 2024].